《过淮河口》
元代·大欣

水次千家市，蛮商聚百艘。扬徐元接壤，河泗此交流。

乘传陪天使，浮杯任海沤。夜凉瞻斗柄，想见上林秋。

作者简介：（1284—1344）元僧。江州人，徙南昌，俗姓陈，号笑隐。九岁出家。博通经典，旁及儒家道流百氏之说。居杭州之凤山，迁中天竺，又主建康集庆寺。文宗天历初，被召赴阙，特赐三品文阶，授太中大夫。顺帝时受命校正《禅林清规》。有《蒲室集》。